[{"text_idx": "#000000", "text": "Rhowch y geiriau allweddol yn y blwch isod:"}, {"text_idx": "#000001", "text": "Mae eich preifatrwydd yn bwysig iawn i ni ac rydym felly wedi adnweyddu ein polisi preifatrwydd i fod yn gymwys a deddfwriaeth GDPR newydd. Gellir gweld y polisi drwy glicio yma."}, {"text_idx": "#000005", "text": "Darparu adnoddau a chyhoeddiadau sy\u2019n seiliedig ar y Beibl ac yn efengyl-ganolog."}, {"text_idx": "#000007", "text": "Golwg ar y Geiriau: Hwpomone"}, {"text_idx": "#000010", "text": "O bryd i\u2019w gilydd yn yr ysgol, bydd athro neu athrawes yn ysgrifennu \u2018dalier ati\u2019 ar adroddiad gwaith. Dyna yn gryno yw ystyr y gair Groeg hwpomone, dyfalbarhad, neu\u2019r gallu i ymdda\u0301l."}, {"text_idx": "#000011", "text": "Cysylltir hwpomone yn aml iawn yn y Testament Newydd a\u0302 threialon neu anawsterau. Dyma\u2019r apostol Ioan yn llyfr y Datguddiad yn ein hatgoffa bod y ddeubeth yn gallu mynd law yn llaw a\u0302\u2019i gilydd: \u2018Yr oeddwn i, Ioan, eich brawd, sy\u2019n cyfranogi gyda chwi o\u2019r gorthrymder a\u2019r frenhiniaeth a\u2019r dyfalbarhad sydd i ni yn Iesu...\u2019 (Dat. 1:9)."}, {"text_idx": "#000012", "text": "Gwelwn hefyd y gall gorthrymderau arwain at ddyfalbarhad: \u2018gan wybod bod y prawf ar eich ffydd yn magu dyfalbarhad\u2019 (Iago 1:3)."}, {"text_idx": "#000013", "text": "Cysylltir dyfalbarhad hefyd a\u0302 gobaith, a hynny mewn gwahanol ffyrdd. Ar y naill law, mae gofyn am ddyfalbarhad i ddal gafael ar y gobaith sy\u2019n eiddo i\u2019r Cristion (gweler Rhuf. 15:4). Ar y llaw arall, mae dyfalbarhad ei hun yn tarddu o obaith yr efengyl. Dyna fel yr oedd yr apostol Paul yn ei gweld hi yn achos y Thesaloniaid wrth iddo ddwyn i gof y \u2018dyfalbarhad sy\u2019n tarddu o\u2019ch gobaith yn ein Harglwydd Iesu Grist.\u2019 (1 Thes. 1:3)."}, {"text_idx": "#000014", "text": "Wrth i\u2019r apostol Paul ysgrifennu at y Thesaloniaid yn ei ail lythyr, gweddi\u0308a: \u2018Bydded i\u2019r Arglwydd gyfeirio eich calonnau at gariad Duw ac at amynedd (hwpomone) Crist!\u2019 (2 Thes. 3:5). Byrdwn ei weddi yw y bydd y dyfalbarhad a ddangosodd Crist yn ystod ei fywyd yn ysbrydoliaeth i\u2019r Thesaloniaid."}, {"text_idx": "#000015", "text": "Bob hyn a hyn caiff rhai eu canmol am eu dyfalbarhad, megis yr eglwys yn Effesus: \u2018Gwn am dy weithredoedd a\u2019th lafur a\u2019th ddyfalbarhad\u2019(Dat. 2:2)."}, {"text_idx": "#000016", "text": "Wedi dyfalbarhau daw gwobr. Trawir y nodyn hwn sawl gwaith gan awduron y Testament Newydd. Yn y llythyr at yr Hebreaid mae\u2019r awdur yn annog ei ddarllenwyr: \u2018Y mae angen dyfalbarhad arnoch i gyflawni ewyllys Duw a chymryd meddiant o\u2019r hyn a addawyd\u2019(Heb. 10:36)."}, {"text_idx": "#000019", "text": "I dderbyn y newyddion a'r pwyntiau diweddaraf am y weinidogaeth hon, dilynwch y ddolen."}]